# Slik kan du fortelle om traineeprogrammet i staten under intervjuene

Kort fortalt om traineeprogrammet:

* Denne stillingen er utlyst som en del av Traineeprogrammet i staten.
* Traineeprogrammet i staten er en ordning hvor stillingene som utlyses er øremerket til personer med nedsatt funksjonsevne og/eller hull i CV-en, og som har høyere utdanning.
* Det er stor spennvidde blant de som ansettes i stillinger gjennom traineeprogrammet.
  + Ansatte er fra ulike virksomheter, både departementer, direktorater og andre statlige virksomheter over hele landet.
  + Det er stor variasjon av alder.
  + Noen er nyutdannet, mens andre har lang arbeidserfaring og har av ulike årsaker falt ut av arbeidslivet, og ønsker å komme tilbake.
  + Og det er personer med både fysisk og psykisk funksjonsnedsettelse.
* Dette er ikke en stilling hvor du skal rullere i ulike avdelinger slik som trainee-begrepet ofte relateres til i privat sektor. Dette er en ordinær stilling som xx/stillingstittel hos oss.
* Alle stillinger som utlyses gjennom traineeprogrammet er midlertidige stillinger med varighet inntil 2 år, og mulighet til forlengelse i inntil 1 år. Innenfor denne rammen vil varigheten på stillingene i traineeprogrammet variere fra virksomhet til virksomhet. I denne stillingen er varigheten på xx år/måneder.
* Det er en mulighet til å gjøre om stillingen til en fast stilling uten ny utlysning. Det er ingen automatikk i dette, men blir eventuelt vurdert avhengig av ressurser og behov.
* Som en del av traineeprogrammet vil du være med i et medarbeiderutviklingsprogram. Dette koordineres av Direktoratet for forvaltning og økonomistyring (DFØ) som holder i denne ordningen. Medarbeiderutviklingsprogrammet går ut på:
  + At du deltar på 2 samlinger i løpet av ett år. Der får du treffe andre ansatte gjennom traineeprogrammet og har mulighet til å skape et nettverk. På samlingene tas det opp overordnede temaer, som medarbeiderskap, kompetanse, kommunikasjon og tilrettelegging.
  + At du får en mentor fra vår virksomhet som en ekstra støtte gjennom traineeperioden.